Arne Hiob

Arne Hiob (sündinud 12. veebruaril 1961) on eesti vaimulik ja teoloog.

Kirjutanud ja koostanud raamatuid.

Elulugu 
Hiob lõpetas 1979. aastal Türi Keskkooli ja õppis 1980–1981 Georg Otsa nimelises Tallinna Muusikakoolis.  

Aastail 1979–1980 ja 1981–1984 töötas ta Paide Lastemuusikakooli sekretär-majandusjuhatajana ja asendusõpetajana, 1984–1988 oli vabakutseline muusik ning 1988–1990 Türi koguduse orelimängija. 

Aastatel 1986–1993 studeeris ta teoloogiat EELK Usuteaduse Instituudis ja kaitses seal 1994 teoloogiamagistri väitekirja ("Luterluse neli nurgakivi"), mille koostas professor Elmar Salumaa juhendamisel. Aastatel 1996–2000 õppis ta doktorantuuris Tartu Ülikooli usuteaduskonnas, kus kaitses detsembris 2000 teoloogiadoktori väitekirja ("Uku Masingu religioonifilosoofia põhijooned"), mille koostas professor dr. Alar Laatsi juhendamisel. Doktorantuuri ajal täiendas end 1996–1997 Marburgi ülikoolis Saksamaal. 

Ordineeriti Eesti Evangeelse Luterliku Kiriku (EELK) aseõpetajaks 28. veebruaril 1990, õpetaja õigused sai 9. märtsil 1993. Teenis kolm aastat Koeru kogudust. Aastast 1993 teenib ta abiõpetajana (preestrina) Tallinna Jaani kogudust. 

1994. aastast on ta EELK Usuteaduse Instituudi süstemaatilise teoloogia õppejõud, 2016. aasta 16. maist professor, 2022. aasta 1. septembrist emeriitprofessor. Pidanud külalisõppejõuna loenguid Tartu Ülikoolis 1998–2000, Tallinna Ülikoolis 2000–2006, Eesti Kunstiakadeemias 2004–2007 ning Eesti Muusika- ja Teatriakadeemias 2017–2019.

EELK kirikukogu liige 1993–2009, uuesti alates suvest 2021. EELK vaimuliku ülemkohtu eesistuja 1997–2001. EELK põhikirjakomisjoni liige 1998–2004. EELK konsistooriumi haridusassessor ja piiskopliku nõukogu liige 2001–2004. EELK õpetuskomisjoni liige 2006–2015. 

Aastail 2010–2019 on ta korraldanud giidina kümneid reise Iisraeli, Rooma, Pátmosele, Kreekasse, Athose mungavabariiki, Itaaliasse, Maltale, Jordaaniasse ja Saksamaale, käsitledes paiku külastades eriti vaimulikke ja ajalooga seotud teemasid.

Esinenud raadios (nt Pereraadio saates "Suu soojaks") ja televisioonis (nt saates "Vabariigi kodanikud" nr 173, 259 ja 307, "Suud puhtaks" nr 12 ja 24) ning (kaas)autorina sarja "Ajalik ja ajatu" saadetes "Uusaja kristlikud mõtlejad" (2007), "Püha Maa, juudid ja Jeesus" (2012) ning "Peetruse linn ja Maarja maa" (2014).

Tunnustus  
 EELK teeneteristi III järk 2007. 
 Tallinna Jaani koguduse tänumärk 2010. 
 EELK meediapreemia 2011. 
 EELK tänukiri 2016. 
 Eesti Kirikute Nõukogu oikumeeniline aastapreemia 2020. 
 EELK kuldne tänumärk 2021.

Teosed

Kirjutatud raamatud 
 Luterluse neli nurgakivi. Magistritöö. EELK Usuteaduse Instituut 1994 (käsikirjas) 
"Uku Masingu religioonifilosoofia põhijooned", Tartu Ülikooli Kirjastus 2000: https://core.ac.uk/download/pdf/79105561.pdf 
 "Uusaja kristlikud mõtlejad", Johannes Esto Ühing 2008 
 "Religioon minevikus ja tänapäeval. Kristlus ja maailmareligioonid fundamentaalteoloogilises vaates", Johannes Esto Ühing 2011 
 "Püha maa, juudid ja Jeesus", Johannes Esto Ühing 2012 
 "Luterliku dogmaatika alused", EELK Usuteaduse Instituut 2013 
 "Vene religioonifilosoofia lühiülevaade", EELK Usuteaduse Instituut 2014 
 "Rooma, apostlite pärand ja Maarjamaa", Johannes Esto Ühing 2014 
 "Piibel usu ja teaduse vahel. Universaalne kultuuriraamat tänapäeval", Allika 2015 
 "Patmos. Johannese ilmutusraamat ja meie tänapäeval", Johannes Esto Kirjastus 2016 
 "Jeesus usu ja teaduse vahel. Unikaalne juut uurijate peeglis", Allika 2017 
 "Martin Luther ja protestantlik reformatsioon. Kolm sissevaadet luterlusse üldiselt ja isiklikult", Johannes Esto Kirjastus 2017 
 "Edasiminekuks tuleb kell õigeks keerata. Kogutud kirjutised 1", Allika 2018 
 "Kirik on pühapaik, kus kohtame teispoolsust. Kogutud kirjutised 2", Allika 2018 
 "Paulus. Rahvaste apostel ja meie tänapäeval", Johannes Esto Kirjastus 2018 
"Inimene ja teispoolsus. Teadus ja uskumused tänapäeval", Gallus 2021  
"Venemaa ja õigeusk. Tuhandeaastane vene ortodoksia", Gallus 2021
"Rõõmusõnum Patmoselt", Johannes Esto Kirjastus 2023

Koostatud ja toimetatud teosed  
 Kristuse täisea mõõtu mööda. Pühendusteos Jaan Kiivitile 65. sünnipäevaks: artiklite kogumik = Zum vollen Maß der Fülle Christi. Festschrift für Jaan Kiivit zum 65. Geburtstag. EELK Usuteaduse Instituudi toimetised nr 13. Toimetajad Arne Hiob, Urmas Nõmmik, Arho Tuhkru. Tallinn, 2005. 408 lk. 
Paul Tillich, "Religioossed kõned", Johannes Esto Ühing 2009 (Tõlkinud Kalle Kasemaa, Vallo Ehasalu, Ursula Vent, Jaan Lahe ja Arne Hiob) 
 Harald Põld / Arne Hiob, "Luterlusest", Logos 2015: https://eelk.ee/wp-content/uploads/2021/11/Hiob-Pold-loplik.pdf 
Sadhu Sundar Singh, Meistri jalge ees, Tartu Pauluse kogudus 2020  
 Fanny de Sivers, "Kogu mu elu on advendiaeg. Kogutud teosed I", Gallus 2018 
 Fanny de Sivers, "Inimeste ja loomade maailm. Kogutud teosed II", Gallus 2019 
Fanny de Sivers, "Vaatlusi maailmale Pariisist. Kogutud teosed III", Gallus 2020  
Fanny de Sivers, "Evangeeliumiga maailma teedel. Kogutud teosed IV", Gallus 2020
Fanny de Sivers, "Ükski väärtus ei lähe kaduma. Kogutud teosed V", Gallus 2021
Fanny de Sivers, "Teekond Tõeluse poole" [Valik vaimulikke tekste], Gallus 2022

Isiklikku 
Arne Hiob on laulatatud 7. augustil 1993 Türil. Tal on kolm täiskasvanud last. 

Tema isa Jaan Hiob (1910–1998) lõpetas 1940 cum laude Tartu Ülikooli õigusteaduskonna, kuid ei töötanud Nõukogude tingimustes juristina, vaid töödejuhatajana. Tema ema Herta Hiob (sünd. Roos, 1922–2006) oli Türi Keskkooli algklasside õpetaja ja tegeles maalimisega, mistõttu pälvis tiitli Järvamaa rahvakunstimeister 1991. Tal on ka kaks vanemat õde.   

Tema onu (isa vend) oli sõjaeelse EELK Kirikumuusika Sekretariaadi teaduslik sekretär, Artur Kapi õpilane helilooja, organist ja koorijuht Johannes Hiob. Tema isa emapoolne sugulane oli graafik Aino Liimand (Bach).

Viited

Välislingid 
  
 Arna Hiob (isikusaade, 2009)
 Oma usk? (2010, minutitel 23:40–26:30)
 Uku Masing (2005, minutitel 00.00–10.15)
 Taizésse I (reisisaade, 2005)
 Taizésse II (reisisaade, 2005)

Saatesari "Ajalik ja ajatu"
 Uusaja kristlikud mõtlejad (2007, 9 osa): Kant, Schleiermacher, Harnack, Otto, Schweitzer, Barth, Bultmann, Tillich, Rahner
 Püha Maa, Juudid ja Jeesus (2012, 9 osa) 
 Peetruse linn ja Maarja maa, koos Marge-Marie Paasiga (2014, 10 osa) 
 Reformatsioon 500, koos paljude teiste kõnelejatega (2017, 8 osa) Jne.

"Ajalik ja ajatu" – leksikon ja üksikteemad
 Mis on kirik? (2005, minutitel 15:32–27:07)
 Mis on altar? (2005, minutitel 14:12–22:45)
 Vahevõre ja kantsel (2005, minutitel 15:57–18:40)
 Jumalik valgus (2006, minutitel 00.00–09.00)
 Kiriklik hierarhia (2005, minutitel 16:31–27:22)
 Vaimulikud luterlikus kirikus (2006, minutitel 21:18–23:45)
 Mina usun Pühasse Vaimusse: Jumala Vaim (2004, minutitel 19:05–26:38) 
 Eluväärtus (2005, minutitel 00.00–04.05)
 Surnuist ülestõusmine (2013, minutitel 24:55–26:45)
 Usk ja mõistus. Arne Hiob, Toomas Paul ja Indrek Jürjo (2006) 
 Ajalooline Jeesus. Vestlus Ain Riistan, Arne Hiob ja Marek Tamm (2007)

Vestlused usundite teemal
 Lähis-Ida usundite jumalapilt I. Vestlus Urmas Nõmmik, Jaan Lahe ja Arne Hiob (2008) 
 Lähis-Ida usundite jumalapilt II. Vestlus Urmas Nõmmik, Arne Hiob ja Kalle Kasemaa (2008) 
 Loomine lähis-ida usundites. Vestlus Urmas Nõmmik, Arne Hiob ja Toomas Paul (2008) 
 Jumalateenistus islamis, judaismis ja kristluses. Vestlus Urmas Nõmmik, Arne Hiob ja Toomas Paul (2008) 
 Kristlus I: Evangeeliumid ja ajalooline Jeesus. Vestlus Markus Järvi, Ain Riistan ja Arne Hiob (2008, minutitel 08:35–26:00)
 Kristlus II: Kolmainsus, õigeusk, katoliiklus ja protestantism (2008, minutitel 08:35–15:00)
 Jüri Üdi klubi: ilmalik kirik. Vestlusring Arne Hiob, Lagle Parek ja Riho Saard. Jutujuhid Rain Kooli, Mihkel Kunnus ja Birk Rohelend (2013)

Muudes raadiosaadetes ja veebis 
 Hommikupalvus (10.02.1995): https://arhiiv.err.ee/vaata/ajalik-ja-ajatu-hommikupalvus-arne-hiob/similar-160443. 
Kirikuelu: assessor Arne Hiob äsjasest kirikukogust. Saatejuht Meelis Süld (2003)
 Kirikuelu: Arne Hiob, Meego Remmel ja Andrus Norak Euroopa Liitu astumisest. Saatejuht Meelis Süld (2003) 
 Poolt ja vastu: humanistliku kristluse manifest. Vestlevad Arne Hiob ja Urmas Nõmmik. Saatejuht Urmas Vaino (2011) 
 Soome luterlikust kirikust. Vestlevad Arne Hiob ja Markus Järvi (2020) 
 Quo vadis? Vestlevad Arne Hiob ja Jüri Arrak. Saatejuht Markus Järvi (2013) 
 Vikerhommik: Suur Reede. Selgitab Arne Hiob. Küsitleb Madli Leikop (2003) 
 Palveränduri päevaraamat: Arne Hiob rännakust Pühal Maal. Saatejuht Martti Kalda (2015) 
 Piibel usu ja teaduse vahel. Arne Hiobit küsitleb Meelis süld (28.06.2015): https://vikerraadio.err.ee/795528/kirikuelu 
 Roosiaed. Püha Maa Iisrael. Arne Hiob. Saatejuht Heiki Haljasorg (2012) 
 Roosiaed. Väärtused. Arne Hiob. Saatejuht Heiki Haljasorg (2017) 
 Achtung! Lobjakas. Arne Hiob. Küsitles Ahto Lobjakas (2018) 
 63. Välkloeng: Pühas arhitektuur. Arhitektuurikeskuses, Kultuurikatlas 18. oktroobril 2019:https://www.youtube.com/watch?v=P7n9C8Z-ZSg. 
 Paulus. Rahvaste apostel ja meie tänapäeval. Küsitles Margit Prantsus (11.10.2019): http://www.pereraadio.ee/arhiiv/raamatutund/2019/191011_ArneHiob_Paulus_ArneHiob_MargitPrantsus.mp3
 Arne Hiob, Tanel Tammet ja Hardo Pajula, "Silicon Valley millennium" (tehisintellektist). Edmund Burke'i Selts 4. veebruaril 2020
 Arne Hiob, Rainis Toomemaa ja Hardo Pajula, "Kääriv kärp" (Lev Tolstoist). Edmund Burke'i Selts 17. juulil 2020 
Arne Hiob, Tauri Tölpt ja Hardo Paljua, "Kristluse mootor" (kristlusest ja Dostojevskist). Edmund Burke'i Selts 9. veebruaril 2012: https://www.youtube.com/watch?v=MKezRmbFRRs&t=3145s.  
Kirikuelu. Fanny de Sivers 100. Arne Hiob: https://vikerraadio.err.ee/1145832/kirikuelu-seksuaalvahemuste-oigused? Küsitles Meelis Süld 25. oktoobril 2020  
 Pereraadio. Raadiosaade "Suu soojaks" (2015–2021). Mare Pihlak, Andres Uibo ja Arne Hiob koos nimeka inimesega.
Delta. Saatekülaline on teoloog ja mitme raamatu autor Arne Hiob: https://klassikaraadio.err.ee/1196191/delta-17-detsembril-teoloog-arne-hiob-erso-ja-beethoven-entel-tentel-50/1137907. Saatejuht Mari-Liis Uibo 2020  
Õndsaks saamisest ning usust ja mõistusest. Arne Hiob: https://www.youtube.com/watch?v=P9fARxXk_Ic&feature=emb_title. Küsitles Heiki Haljasorg 2020 
Välgatused: Arne Hiob räägib oma vaimulikuteest, raamatutest ja reisidest. Objektiivi TV 05.03.2021: https://www.youtube.com/watch?v=QTNyb-1ZE5Q&t=20s. Küsitles Indrek Petersoo   
Välgatused: Arne Hiob räägib Venemaast ja õigeusust. Objektiiv TV 26.03.2021: https://www.youtube.com/watch?v=aTgalRsHW6Q&t=3s. Küsitles Indrek Petersoo   
Fanny de Sivers ja tema looming. Küsitles Indrek Petersoo. Pereraadio 06.03.2021: http://www.pereraadio.ee/uus/index.php?option=com_content&view=article&id=5553:objektiiv-2021&catid=132:objektiiv.   
„X-TOIMIKUD“ | Õpetaja Arne Hiob selgitab piiblilugusid läbi ufoloogiaprisma. Vestlus Igor Volkega. Saatejuht Sirje Presnal. Õhtuleht 22.07.2021: https://www.youtube.com/watch?v=RvNFfx10JLA&t=1s 
OBJEKTIIVI RAADIO ⟩ Suvesündmustest ja kehtivatest koroonapiirangutest. Küsitles Indrek Petersoo. https://objektiiv.ee/objektiivi-raadio-%E2%9F%A9-suvesundmustest-ja-kehtivatest-koroonapiirangutest/    
Kirikuelu. Fanny de Siversi uus teos (2021). Küsitles Krista Taim (minutitel 22:33-28:16): https://vikerraadio.err.ee/1608395597/kirikuelu-sinod-fanny-de-siversi-uus-teos     
Hirm ja arm piiblis. Ettekanne EELK vaimulike konverentsil 25.01.2022: https://www.youtube.com/watch?v=vmBViw4P6kw 

Koeru Maarja-Magdaleena koguduse vaimulikud
Tallinna Jaani koguduse vaimulikud
Eesti teoloogid
Sündinud 1961